ilsp/mcqa_greek_asep huggingface dataset:
Ερώτηση: Στο πλαίσιο σύναψης δημόσιας σύμβασης, ο/η έχων/ουσα έννομο συμφέρον κατά εκτελεστής πράξης αναθέτοντος δημόσιου φορέα ασκεί:
α. Ιεραρχική προσφυγή
β. Αίτηση θεραπείας
γ. Ειδική προσφυγή
δ. Προδικαστική προσφυγή
Σωστή απάντηση: δ. Προδικαστική προσφυγή
Ερώτηση: Στη γενική προθεσμία των πενήντα (50) ημερών, μέσα στην οποία η Διοίκηση οφείλει να διεκπεραιώνει υποθέσεις διοικουμένων, περιλαμβάνονται οι πράξεις επί:
α. Ενδικοφανούς προσφυγής
β. Ειδικής προσφυγής
γ. Απλών αιτήσεων
δ. Όλες οι λοιπές απαντήσεις
Σωστή απάντηση: γ. Απλών αιτήσεων
Ερώτηση: Διοικητική προσφυγή ΔΕΝ αποτελεί:
α. Η ιεραρχική
β. Η ενδικοφανής
γ. Η ένδικη
δ. Η ειδική
Σωστή απάντηση: γ. Η ένδικη
Ερώτηση: Η μη νόμιμη κοινοποίηση της διοικητικής πράξης:
α. Την καθιστά παράνομη
β. Δεν επηρεάζει το κύρος της
γ. Την καθιστά άλλοτε νόμιμη και άλλοτε παράνομη
δ. Την καθιστά ανυπόστατη
Σωστή απάντηση: β. Δεν επηρεάζει το κύρος της
Ερώτηση: Η μη πρωτοκόλληση διοικητικής πράξης:
α. Θίγει το κύρος της πράξης
β. Θίγει το κύρος της πράξης αλλά μπορεί να θεραπευθεί με τη δημοσίευση της πράξης
γ. Της προσδίδει χαρακτήρα προπαρασκευαστικής πράξης
δ. Δεν θίγει το κύρος της πράξης, εκτός αν ορίζει άλλως ο νόμος
Σωστή απάντηση: δ. Δεν θίγει το κύρος της πράξης, εκτός αν ορίζει άλλως ο νόμος
Ερώτηση: Οι ιδρυτικές Συνθήκες της Ένωσης είναι:
α. Η Συνθήκη Ευρωπαϊκή Οικονομική Κοινότητα (ΕΟΚ) και η Ενιαία Ευρωπαϊκή Πράξη
β. Οι Συνθήκες για την Ευρωπαϊκή Κοινότητα Άνθρακα και Χάλυβα (ΕΚΑΧ), για την Ευρωπαϊκή Οικονομική Κοινότητα (ΕΟΚ) και για την Ευρωπαϊκή Κοινότητα Ατομικής Ενέργειας (ΕΚΑΕ)
γ. Οι Συνθήκες της Ρώμης και της Νίκαιας
δ. Η Συνθήκη για την Ευρωπαϊκή Ένωση (ΣΕΕ) και η Συνθήκη για τη Λειτουργία της Ευρωπαϊκής Ένωσης (ΣΛΕΕ)
Σωστή απάντηση: β. Οι Συνθήκες για την Ευρωπαϊκή Κοινότητα Άνθρακα και Χάλυβα (ΕΚΑΧ), για την Ευρωπαϊκή Οικονομική Κοινότητα (ΕΟΚ) και για την Ευρωπαϊκή Κοινότητα Ατομικής Ενέργειας (ΕΚΑΕ)
Ερώτηση: Η Ευρωπαϊκή Ένωση:
α. Είναι κράτος
β. Είναι ομοσπονδία
γ. Είναι υπερεθνική οντότητα
δ. Έχει το δικό της Σύνταγμα
Σωστή απάντηση: γ. Είναι υπερεθνική οντότητα
Ερώτηση: Η Ελβετία, η Ισλανδία και η Νορβηγία:
α. Είναι μέλη της Ευρωπαϊκής Ένωσης
β. Δεν είναι μέλη της Ευρωπαϊκής Ένωσης, είναι όμως μέλη της ζώνης Σένγκεν
γ. Δεν είναι μέλη της Ευρωπαϊκής Ένωσης, είναι όμως μέλη της ζώνης του Ευρώ
δ. Δεν είναι μέλη ούτε της Ευρωπαϊκής Ένωσης, ούτε της ζώνης Σένγκεν, ούτε της ζώνης του Ευρώ
Σωστή απάντηση: β. Δεν είναι μέλη της Ευρωπαϊκής Ένωσης, είναι όμως μέλη της ζώνης Σένγκεν
Ερώτηση: Ποιος είναι ο ελάχιστος αριθμός κρατών-μελών της Ευρωπαϊκής Ένωσης για την καθιέρωση ενισχυμένης συνεργασίας;
α. Δεκατέσσερα (14)
β. Εννέα (9)
γ. Πέντε (5)
δ. Τέσσερα (4)
Σωστή απάντηση: β. Εννέα (9)
Ερώτηση: Την ιθαγένεια της Ένωσης έχουν όσα φυσικά πρόσωπα:
α. Είναι ανιθαγενείς
β. Κατοικούν μόνιμα σε κράτος μέλος της Ευρωπαϊκής Ένωσης
γ. Εργάζονται ή παρέχουν υπηρεσίες σε κράτος μέλος της Ευρωπαϊκής Ένωσης
δ. Έχουν την ιθαγένεια ενός τουλάχιστον κράτους μέλους της Ευρωπαϊκής Ένωσης
Σωστή απάντηση: δ. Έχουν την ιθαγένεια ενός τουλάχιστον κράτους μέλους της Ευρωπαϊκής Ένωσης
Ερώτηση: Η εσωτερική αγορά της Ευρωπαϊκής Ένωσης περιλαμβάνει έναν χώρο χωρίς εσωτερικά σύνορα εντός του οποίου διασφαλίζεται η ελεύθερη κυκλοφορία:
α. Των προσώπων και των εμπορευμάτων
β. Των προσώπων, των εμπορευμάτων και των υπηρεσιών
γ. Των εμπορευμάτων, των υπηρεσιών και των κεφαλαίων
δ. Των προσώπων, των εμπορευμάτων, των υπηρεσιών και των κεφαλαίων
Σωστή απάντηση: δ. Των προσώπων, των εμπορευμάτων, των υπηρεσιών και των κεφαλαίων
Ερώτηση: Το απορρέον από την ιθαγένεια της Ευρωπαϊκής Ένωσης δικαίωμα ελεύθερης κυκλοφορίας και διαμονής στην επικράτεια των κρατών-μελών αφορά κατ' αρχήν:
α. Κάθε πολίτη της Ένωσης
β. Κάθε πολίτη της Ένωσης που ασκεί οικονομική δραστηριότητα ως μισθωτός
γ. Κάθε πολίτη της Ένωσης που ασκεί οικονομική δραστηριότητα ως μισθωτός ή ως αυτοαπασχολούμενος
δ. Κάθε πολίτη της Ένωσης που ασκεί ή προτίθεται να ασκήσει οικονομική δραστηριότητα ως μισθωτός ή ως αυτοαπασχολούμενος
Σωστή απάντηση: α. Κάθε πολίτη της Ένωσης
Ερώτηση: Σε ποιον από τους παρακάτω τομείς πολιτικής η Ευρωπαϊκή Ένωση διαθέτει αποκλειστική αρμοδιότητα:
α. Ενεργειακή πολιτική
β. Κοινή εξωτερική πολιτική & πολιτική ασφάλειας
γ. Κοινή εμπορική πολιτική
δ. Βιομηχανική πολιτική
Σωστή απάντηση: γ. Κοινή εμπορική πολιτική
Ερώτηση: Στον τομέα της παιδείας, της επαγγελματικής εκπαίδευσης, της νεολαίας και του αθλητισμού:
α. η Ευρωπαϊκή Ένωση στερείται κάθε αρμοδιότητας
β. η Ευρωπαϊκή Ένωση έχει συντρέχουσα αρμοδιότητα με τα κράτη μέλη όπως στον τομέα του περιβάλλοντος
γ. η Ευρωπαϊκή Ένωση έχει αποκλειστική αρμοδιότητα
δ. η Ευρωπαϊκή Ένωση έχει αρμοδιότητα να αναλαμβάνει δράσεις για να υποστηρίζει, να συμπληρώνει ή να συντονίζει τη δράση των κρατών μελών
Σωστή απάντηση: δ. η Ευρωπαϊκή Ένωση έχει αρμοδιότητα να αναλαμβάνει δράσεις για να υποστηρίζει, να συμπληρώνει ή να συντονίζει τη δράση των κρατών μελών
Ερώτηση: Στους τομείς αποκλειστικής αρμοδιότητας της Ένωσης:
α. Η μόνη αρμόδια να δράσει είναι η Ένωση
β. Η Ένωση μπορεί να δράσει τηρώντας την αρχή της επικουρικότητας
γ. Τα κράτη μέλη μπορούν να δράσουν, εφόσον η Ένωση δεν ασκήσει τις αρμοδιότητές της
δ. Η Ένωση μπορεί να δράσει τηρώντας την αρχή της καλόπιστης συνεργασίας
Σωστή απάντηση: α. Η μόνη αρμόδια να δράσει είναι η Ένωση
Ερώτηση: Τι από τα παρακάτω ΔΕΝ αποτελεί ίδιο πόρο της Ευρωπαϊκής Ένωσης;
α. Τελωνειακοί δασμοί κατά τις εισαγωγές εμπορευμάτων στην Ευρωπαϊκή Ένωση
β. Ποσοστό επί του φόρου προστιθέμενης αξίας που εισπράττουν τα κράτη-μέλη
γ. Συνεισφορά που βασίζεται στην ποσότητα μη ανακυκλούμενων απορριμμάτων πλαστικών συσκευασιών στα κράτη-μέλη
δ. Ποσοστό επί του παράβολου για την έκδοση θεώρησης εισόδου κατά την είσοδο πολιτών τρίτων χωρών στην επικράτεια κράτους-μέλους
Σωστή απάντηση: δ. Ποσοστό επί του παράβολου για την έκδοση θεώρησης εισόδου κατά την είσοδο πολιτών τρίτων χωρών στην επικράτεια κράτους-μέλους
Ερώτηση: Ο Χάρτης θεμελιωδών δικαιωμάτων της Ευρωπαϊκής Ένωσης:
α. Είναι νομικά δεσμευτικός από την ημερομηνία της θέσης σε ισχύ της Συνθήκης της Λισαβόνας
β. Είναι νομικά δεσμευτικός από την ημερομηνία της θέσης σε ισχύ της Συνθήκης της Νίκαιας
γ. Είναι νομικά δεσμευτικός από την ημερομηνία της πανηγυρικής διακήρυξής του από το Ευρωπαϊκό Κοινοβούλιο, το Συμβούλιο και την Επιτροπή
δ. Δεν είναι νομικά δεσμευτικός αλλά αποτελεί απλώς πολιτική διακήρυξη
Σωστή απάντηση: α. Είναι νομικά δεσμευτικός από την ημερομηνία της θέσης σε ισχύ της Συνθήκης της Λισαβόνας Νίκαιας
Ερώτηση: Για την προσχώρηση ενός νέου κράτους μέλους στην Ευρωπαϊκή Ένωση απαιτείται στο τελευταίο στάδιο:
α. Η σύναψη συνθήκης μεταξύ της Ευρωπαϊκής Ένωσης, εκπροσωπούμενης από την Ευρωπαϊκή Επιτροπή, και του κράτους αυτού
β. Η υπογραφή και η κύρωση συνθήκης προσχώρησης μεταξύ όλων των υφιστάμενων κρατών μελών και του υπό προσχώρηση κράτους
γ. Σύμφωνη γνώμη του Δικαστηρίου της Ευρωπαϊκής Ένωσης
δ. Καμία από τις λοιπές απαντήσεις
Σωστή απάντηση: β. Η υπογραφή και η κύρωση συνθήκης προσχώρησης μεταξύ όλων των υφιστάμενων κρατών μελών και του υπό προσχώρηση κράτους
Ερώτηση: Ποια από τις ακόλουθες πηγές δικαίου της Ευρωπαϊκής Ένωσης ΔΕΝ αποτελεί μέρος του παράγωγου/δευτερογενούς δικαίου της Ένωσης:
α. Οι αποφάσεις της Επιτροπής με τις οποίες επιβάλλονται πρόστιμα
β. Οι Κανονισμοί
γ. Οι αποφάσεις-πλαίσιο
δ. Οι γενικές αρχές του δικαίου της Ένωσης
Σωστή απάντηση: δ. Οι γενικές αρχές του δικαίου της Ένωσης
Ερώτηση: Παράδειγμα παράγωγου δικαίου της Ένωσης αποτελεί:
α. Το άρθρο 49 της Συνθήκης για την Ευρωπαϊκή Ένωση (ΣΕΕ)
β. Η αρχή της αναλογικότητας
γ. Ο Γενικός κανονισμός για την προστασία δεδομένων
δ. Ο Χάρτης Θεμελιωδών Δικαιωμάτων της Ευρωπαϊκής Ένωσης
Σωστή απάντηση: γ. Ο Γενικός κανονισμός για την προστασία δεδομένων
Ερώτηση: Ποια από τις παρακάτω νομικές πράξεις είναι μη δεσμευτικού χαρακτήρα:
α. Απόφαση
β. Οδηγία
γ. Κανονισμός
δ. Καμία από τις λοιπές αναφερόμενες
Σωστή απάντηση: δ. Καμία από τις λοιπές αναφερόμενες
Ερώτηση: Ο κανονισμός είναι πράξη του παράγωγου δικαίου της Ευρωπαϊκής Ένωσης που έχει:
α. Γενική, καθολική και άμεση ισχύ
β. Γενική και καθολική, αλλά όχι άμεση ισχύ
γ. Καθολική και άμεση, αλλά όχι γενική ισχύ
δ. Γενική και άμεση, αλλά όχι καθολική ισχύ
Σωστή απάντηση: α. Γενική, καθολική και άμεση ισχύ
Ερώτηση: Όσο διαρκεί η προθεσμία μεταφοράς μίας ενωσιακής Οδηγίας, οι εθνικές αρχές:
α. Υποχρεούνται να ερμηνεύουν το εθνικό δίκαιο σύμφωνα προς τις διατάξεις της
β. Μπορούν, αλλά δεν υποχρεούνται να ερμηνεύουν το εθνικό δίκαιο σύμφωνα με τις διατάξεις της
γ. Υποχρεούνται να εφαρμόζουν το εθνικό δίκαιο, ακόμα και εάν είναι αντίθετο προς την Οδηγία
δ. Οφείλουν να μην την λαμβάνουν υπόψη
Σωστή απάντηση: β. Μπορούν, αλλά δεν υποχρεούνται να ερμηνεύουν το εθνικό δίκαιο σύμφωνα με τις διατάξεις της
Ερώτηση: Οι διεθνείς συμφωνίες που συνάπτει η Ευρωπαϊκή Ένωση:
α. Υπερέχουν έναντι του πρωτογενούς και του παράγωγου ενωσιακού δικαίου
β. Υπερέχουν έναντι του παράγωγου, όχι όμως και του πρωτογενούς ενωσιακού δικαίου
γ. Υπερέχουν έναντι των γενικών αρχών του ενωσιακού δικαίου
δ. Υπερέχουν έναντι των οδηγιών αλλά όχι έναντι των κανονισμών
Σωστή απάντηση: β. Υπερέχουν έναντι του παράγωγου, όχι όμως και του πρωτογενούς ενωσιακού δικαίου
Ερώτηση: Μια διάταξη του πρωτογενούς δικαίου της Ευρωπαϊκής Ένωσης έχει άμεσο αποτέλεσμα εάν περιέχει:
α. Έναν χωρίς αιρέσεις νομικό κανόνα
β. Έναν σαφή νομικό κανόνα
γ. Σαφείς, συγκεκριμένους και χωρίς αιρέσεις κανόνες, που δεν απαιτούν συμπληρωματικά μέτρα
δ. Έναν σαφή και συγκεκριμένο νομικό κανόνα, εφόσον το περιθώριο εκτιμήσεως που αφήνεται στα κράτη μέλη, σχετικά με την εφαρμογή του, είναι μικρό
Σωστή απάντηση: γ. Σαφείς, συγκεκριμένους και χωρίς αιρέσεις κανόνες, που δεν απαιτούν συμπληρωματικά μέτρα
Ερώτηση: Ένας εκτελεστικός ή κατ' εξουσιοδότηση Κανονισμός που εκδίδει η Επιτροπή:
α. Έχει μειωμένη δεσμευτικότητα για τις κρατικές αρχές σε σχέση με έναν Κανονισμό
β. Δεν μπορεί να αφορά ιδιώτες
γ. Δεν υπερέχει του εθνικού δικαίου όπως ο Κανονισμός
δ. Πρέπει να κινείται στα όρια της νομοθετικής της εξουσιοδότησης
Σωστή απάντηση: δ. Πρέπει να κινείται στα όρια της νομοθετικής της εξουσιοδότησης
Ερώτηση: Ποιο είναι το εκτελεστικό όργανο της Ευρωπαϊκής Ένωσης;
α. Το Ευρωπαϊκό Συμβούλιο
β. Το Ευρωπαϊκό Κοινοβούλιο
γ. Το Συμβούλιο
δ. Η Ευρωπαϊκή Επιτροπή
Σωστή απάντηση: δ. Η Ευρωπαϊκή Επιτροπή
Ερώτηση: Ποια από τις παρακάτω προτάσεις είναι λανθασμένη;
α. Οι νομοθετικές πράξεις των οργάνων της Ένωσης εκδίδονται με τη συνήθη ή με ειδική νομοθετική διαδικασία
β. Όλες ανεξαιρέτως οι πράξεις των οργάνων της Ένωσης εκδίδονται σύμφωνα με κάποια νομοθετική διαδικασία
γ. Η Συνθήκη για τη Λειτουργία της Ευρωπαϊκής Ένωσης (ΣΛΕΕ) διακρίνει μεταξύ νομοθετικών και μη νομοθετικών πράξεων
δ. Οι μη νομοθετικές πράξεις εκδίδονται χωρίς νομοθετική διαδικασία
Σωστή απάντηση: β. Όλες ανεξαιρέτως οι πράξεις των οργάνων της Ένωσης εκδίδονται σύμφωνα με κάποια νομοθετική διαδικασία
Ερώτηση: Ποιο(α) ενωσιακό(ά) όργανο (α) παρέχει (ουν) νομοθετική εξουσιοδότηση για να εκδίδονται από άλλο ενωσιακό όργανο εκτελεστικές ή κατ' εξουσιοδότηση πράξεις;
α. Το Ευρωπαϊκό Συμβούλιο
β. Το Συμβούλιο
γ. Το Συμβούλιο και το Κοινοβούλιο
δ. Η Επιτροπή και το Συμβούλιο
Σωστή απάντηση: γ. Το Συμβούλιο και το Κοινοβούλιο
Ερώτηση: Τι από τα παρακάτω ισχύει;
α. Η Ευρωπαϊκή Επιτροπή μπορεί να κινήσει τη διαδικασία επί παραβάσει εάν ένα κράτος μέλος δεν εφαρμόζει ορθά και εμπρόθεσμα τα νομοθετικά μέτρα της Ευρωπαϊκής Ένωσης
β. Το Ευρωπαϊκό Κοινοβούλιο μπορεί να προσφύγει ενώπιον του Δικαστηρίου εάν ένα κράτος μέλος δεν εφαρμόζει ορθά και εμπρόθεσμα τα νομοθετικά μέτρα της Ευρωπαϊκής Ένωσης
γ. Η Ευρωπαϊκή Επιτροπή μπορεί να επιβάλλει πρόστιμο σε κράτος μέλος που δεν εφαρμόζει ορθά και εμπρόθεσμα τα νομοθετικά μέτρα της Ευρωπαϊκής Ένωσης
δ. Το Ευρωπαϊκό Συμβούλιο αποφασίζοντας με ειδική πλειοψηφία μπορεί να επιβάλλει κυρώσεις σε κράτος μέλος που κατά σύστημα δεν εφαρμόζει ορθά και εμπρόθεσμα τα νομοθετικά μέτρα της Ευρωπαϊκής Ένωσης
Σωστή απάντηση: α. Η Ευρωπαϊκή Επιτροπή μπορεί να κινήσει τη διαδικασία επί παραβάσει εάν ένα κράτος μέλος δεν εφαρμόζει ορθά και εμπρόθεσμα τα νομοθετικά μέτρα της Ευρωπαϊκής Ένωσης
Ερώτηση: Ο/Η Ύπατος Εκπρόσωπος:
α. Είναι Αντιπρόεδρος του Ευρωπαϊκού Συμβουλίου
β. Προεδρεύει του Συμβουλίου Δικαιοσυνώνης και Εσωτερικών Υποθέσεων
γ. Προεδρεύει του Συμβουλίου Εξωτερικών Υποθέσεων
δ. Είναι επικεφαλής της Επιτροπής Μονίμων Αντιπροσώπων (Coreper)
Σωστή απάντηση: γ. Προεδρεύει του Συμβουλίου Εξωτερικών Υποθέσεων
Ερώτηση: Τι από τα παρακάτω ΔΕΝ κάνουν οι κυβερνήσεις των κρατών μελών
α. Ανακαλούν τους Επιτρόπους που προέρχονται από τη χώρα τους
β. Προτείνουν υποψηφίους για τη νέα Ευρωπαϊκή Επιτροπή
γ. Ορίζουν τους υπουργούς που συμμετέχουν στο Συμβούλιο
δ. Διορίζουν τους δικαστές στο Δικαστήριο της Ευρωπαϊκής Ένωσης
Σωστή απάντηση: α. Ανακαλούν τους Επιτρόπους που προέρχονται από τη χώρα τους
Ερώτηση: Ποιο θεσμικό όργανο της Ευρωπαϊκής Ένωσης χαρακτηρίζεται συχνά ως «ο θεματοφύλακας των Συνθηκών»;
α. Το Ευρωπαϊκό Δικαστήριο
β. Το Ευρωπαϊκό Ελεγκτικό Συνέδριο
γ. Η Ευρωπαϊκή Επιτροπή
δ. Το Συμβούλιο
Σωστή απάντηση: γ. Η Ευρωπαϊκή Επιτροπή
Ερώτηση: Στις ειδικές νομοθετικές διαδικασίες, το αποφασιστικό όργανο:
α. Δεν είναι ποτέ το Συμβούλιο
β. Δεν είναι ποτέ το Ευρωπαϊκό Κοινοβούλιο
γ. Δεν είναι ούτε το Ευρωπαϊκό Κοινοβούλιο ούτε το Συμβούλιο
δ. Άλλοτε είναι το Ευρωπαϊκό Κοινοβούλιο και άλλοτε το Συμβούλιο
Σωστή απάντηση: γ. Άλλοτε είναι το Ευρωπαϊκό Κοινοβούλιο και άλλοτε το Συμβούλιο
Ερώτηση: Στη συνήθη νομοθετική διαδικασία, κατά τη δεύτερη ανάγνωση ενός σχεδίου νομοθετικού μέτρου το Ευρωπαϊκό Κοινοβούλιο μπορεί να απορρίψει ή να τροποποιήσει τη θέση στην οποία κατέληξε το Συμβούλιο κατά την πρώτη ανάγνωση:
α. Με πλειοψηφία των μελών που ψήφισαν
β. Με απόλυτη πλειοψηφία όλων των μελών του
γ. Με ενισχυμένη πλειοψηφία 60% των μελών του
δ. Με ομόφωνη ψήφο των μελών του
Σωστή απάντηση: β. Με απόλυτη πλειοψηφία όλων των μελών του
Ερώτηση: Την προεδρία του Συμβουλίου της Ευρωπαϊκής Ένωσης αναλαμβάνει:
α. Το κράτος μέλος που εκλέγεται από το Συμβούλιο Γενικών Υποθέσεων για ένα εξάμηνο
β. Ένα κράτος μέλος εκ περιτροπής για ένα εξάμηνο
γ. Το κράτος μέλος που εκλέγεται από το Ευρωπαϊκό Συμβούλιο για ένα δωδεκάμηνο
δ. Ένα κράτος μέλος εκ περιτροπής για ένα εξάμηνο ή, εάν πρόκειται για ένα από τα 5 μεγαλύτερα κράτη μέλη, για ένα δωδεκάμηνο
Σωστή απάντηση: β. Ένα κράτος μέλος εκ περιτροπής για ένα εξάμηνο
Ερώτηση: Κατά κανόνα, οι αποφάσεις του Συμβουλίου λαμβάνονται:
α. Με ειδική πλειοψηφία, δηλαδή πλειοψηφία δύο τρίτων των κρατών μελών που αντιπροσωπεύουν τουλάχιστον τα δύο τρίτα του συνολικού πληθυσμού της Ευρωπαϊκής Ένωσης
β. Με ειδική πλειοψηφία, δηλαδή πλειοψηφία 55% των κρατών μελών που αντιπροσωπεύουν τουλάχιστον το 65% του συνολικού πληθυσμού της Ευρωπαϊκής Ένωσης
γ. Με πλειοψηφία δύο τρίτων των κρατών μελών
δ. Με ομοφωνία
Σωστή απάντηση: β. Με ειδική πλειοψηφία, δηλαδή πλειοψηφία 55% των κρατών μελών που αντιπροσωπεύουν τουλάχιστον το 65% του συνολικού πληθυσμού της Ευρωπαϊκής Ένωσης
Ερώτηση: Οι έδρες που αντιστοιχούν σε κάθε κράτος μέλος στο Ευρωπαϊκό Κοινοβούλιο κατανέμονται:
α. Ίσα για κάθε κράτος μέλος
β. Ανάλογα με τον πληθυσμό του ως ποσοστό του συνολικού πληθυσμού της Ευρωπαϊκής Ένωσης
γ. Βάσει του συνδυασμού των κριτηρίων της γεωγραφικής έκτασης και του πληθυσμού
δ. Με βάση την αρχή της φθίνουσας αναλογικότητας σύμφωνα με την οποία τα κράτη με μεγαλύτερο πληθυσμό δέχονται να υποεκπροσωπούνται, έτσι ώστε να υπάρχει μεγαλύτερη εκπροσώπηση των κρατών μελών με μικρότερο πληθυσμό
Σωστή απάντηση: δ. Με βάση την αρχή της φθίνουσας αναλογικότητας σύμφωνα με την οποία τα κράτη με μεγαλύτερο πληθυσμό δέχονται να υποεκπροσωπούνται, έτσι ώστε να υπάρχει μεγαλύτερη εκπροσώπηση των κρατών μελών με μικρότερο πληθυσμό
Ερώτηση: Η θητεία των μελών της Επιτροπής και του Ευρωπαϊκού Κοινοβουλίου είναι:
α. Πενταετής και συμπίπτει χρονικά διότι το Κοινοβούλιο ασκεί έλεγχο στη δράση της Επιτροπής.
β. Πενταετής και δεν συμπίπτει χρονικά ώστε να αλλάζουν τα πρόσωπα που ελέγχουν και ελέγχονται.
γ. Τετραετής και συμπίπτει χρονικά διότι το Κοινοβούλιο ασκεί έλεγχο στη δράση της Επιτροπής.
δ. Τετραετής και δεν συμπίπτει χρονικά ώστε να αλλάζουν τα πρόσωπα που ελέγχουν και ελέγχονται.
Σωστή απάντηση: α. Πενταετής και συμπίπτει χρονικά διότι το Κοινοβούλιο ασκεί έλεγχο στη δράση της Επιτροπής.
Ερώτηση: Οι αποφάσεις του Δικαστηρίου της Ευρωπαϊκής Ένωσης στο πλαίσιο της διαδικασίας προδικαστικής παραπομπής:
α. Έχουν πάντα αναδρομική ισχύ (ex tunc)
β. Έχουν αναδρομική ισχύ, με δυνατότητα περιορισμού της μόνο για το μέλλον από το Δικαστήριο της Ευρωπαϊκής Ένωσης
γ. Έχουν πάντα ισχύ για το μέλλον (ex nunc)
δ. Έχουν ισχύ για το μέλλον, με δυνατότητα επέκτασης στο παρελθόν από το Δικαστήριο της Ευρωπαϊκής Ένωσης
Σωστή απάντηση: β. Έχουν αναδρομική ισχύ, με δυνατότητα περιορισμού της μόνο για το μέλλον από το Δικαστήριο της Ευρωπαϊκής Ένωσης
Ερώτηση: Ποια από τις παρακάτω δράσεις της Ευρωπαϊκής Ένωσης αναπτύχθηκε στο πλαίσιο ενισχυμένης συνεργασίας;
α. Το ευρωπαϊκό ένταλμα σύλληψης
β. Η δικαστική συνεργασία σε ποινικές υποθέσεις
γ. Η ίδρυση της Ευρωπαϊκής Εισαγγελίας
δ. Η ίδρυση της Ευρωπαϊκής Υπηρεσίας Καταπολέμησης της Απάτης
Σωστή απάντηση: γ. Η ίδρυση της Ευρωπαϊκής Εισαγγελίας
Ερώτηση: Το προδικαστικό ερώτημα που εθνικό δικαστήριο απευθύνει στο Δικαστήριο της Ευρωπαϊκής Ένωσης μπορεί να αφορά:
α. Ζητήματα ερμηνείας των Συνθηκών και των πράξεων του παράγωγου δικαίου της Ευρωπαϊκής Ένωσης
β. Ζητήματα κύρους των πράξεων του παράγωγου δικαίου της Ευρωπαϊκής Ένωσης
γ. Ζητήματα ερμηνείας των Συνθηκών και ζητήματα ερμηνείας και κύρους των πράξεων του παράγωγου δικαίου της Ευρωπαϊκής Ένωσης
δ. Ζητήματα ερμηνείας των Συνθηκών και ζητήματα κύρους των πράξεων του παράγωγου δικαίου της Ευρωπαϊκής Ένωσης
Σωστή απάντηση: γ. Ζητήματα ερμηνείας των Συνθηκών και ζητήματα ερμηνείας και κύρους των πράξεων του παράγωγου δικαίου της Ευρωπαϊκής Ένωσης
Ερώτηση: Εάν ένα εθνικό δικαστήριο διαπιστώσει ότι διάταξη εθνικού νόμου αντιβαίνει σε διάταξη κανονισμού της Ευρωπαϊκής Ένωσης υποχρεούται να:
α. Ακυρώσει τη διάταξη του εθνικού νόμου
β. Αφήσει ανεφάρμοστη τη διάταξη του εθνικού νόμου
γ. Αφήσει ανεφάρμοστη τη διάταξη του κανονισμού της Ευρωπαϊκής Ένωσης
δ. Αποστείλει σχετικό προδικαστικό ερώτημα στο Δικαστήριο της Ευρωπαϊκής Ένωσης
Σωστή απάντηση: β. Αφήσει ανεφάρμοστη τη διάταξη του εθνικού νόμου
Ερώτηση: Σε ποιο από τα ακόλουθα θεσμικά όργανα της Ευρωπαϊκής Ένωσης η διαδικασία της λήψης των αποφάσεων ΔΕΝ στηρίζεται στον υπερεθνικό χαρακτήρα της διακυβέρνησης:
α. Ευρωπαϊκή Επιτροπή
β. Συμβούλιο
γ. Ευρωπαϊκή Κεντρική Τράπεζα
δ. Δικαστήριο της Ευρωπαϊκής Ένωσης
Σωστή απάντηση: β. Συμβούλιο
Ερώτηση: Η Ευρωπαϊκή Κεντρική Τράπεζα:
α. Υλοποιεί τις κατευθύνσεις του Ευρωπαϊκού Κοινοβουλίου σε σχέση με τη νομισματική πολιτική του ευρώ
β. Χαράσσει σε συνεργασία με την Ευρωπαϊκή Επιτροπή τη νομισματική πολιτική του ευρώ
γ. Αποφασίζει με πλήρη ανεξαρτησία για τη νομισματική πολιτική του ευρώ
δ. Εκτελεί τις αποφάσεις του Ευρωπαϊκού Συμβουλίου για τη νομισματική πολιτική του ευρώ
Σωστή απάντηση: γ. Αποφασίζει με πλήρη ανεξαρτησία για τη νομισματική πολιτική του ευρώ
Ερώτηση: Ο Ευρωπαϊκός Μηχανισμός Σταθερότητας (European Stability Mechanism):
α. Είναι μηχανισμός της Ευρωπαϊκής Επιτροπής που χορηγεί δάνεια σε ευρωπαϊκά πιστωτικά ιδρύματα, τα οποία αντιμετωπίζουν χρηματοδοτικές δυσκολίες
β. Είναι μηχανισμός της τραπεζικής ένωσης της ζώνης του ευρώ, του οποίου ρόλος είναι η ρύθμιση και εποπτεία των πιστωτικών ιδρυμάτων
γ. Είναι διακυβερνητικός οργανισμός που παρέχει χρηματοδοτική συνδρομή (δάνεια) σε χώρες της ζώνης του ευρώ που αντιμετωπίζουν χρηματοδοτικές δυσκολίες
δ. Είναι μηχανισμός της Ευρωπαϊκής Ένωσης που εποπτεύει τη δημοσιονομική κατάσταση των κρατών μελών
Σωστή απάντηση: γ. Είναι διακυβερνητικός οργανισμός που παρέχει χρηματοδοτική συνδρομή (δάνεια) σε χώρες της ζώνης του ευρώ που αντιμετωπίζουν χρηματοδοτικές δυσκολίες
Ερώτηση: Το Eurogroup:
α. Είναι ένα θεσμικό όργανο της ΕΕ
β. Είναι η σύνοδος των Υπουργών Οικονομικών όλων των κρατών μελών της ΕΕ
γ. Είναι ένα άτυπο όργανο που δεν αναφέρεται στις Συνθήκες αλλά έχει εγκαθιδρυθεί στην πράξη
δ. Είναι ένα forum διαβουλεύσεων μεταξύ των Υπουργών Οικονομικών όλων των κρατών μελών της Ευρωζώνης
Σωστή απάντηση: δ. Είναι ένα forum διαβουλεύσεων μεταξύ των Υπουργών Οικονομικών όλων των κρατών μελών της Ευρωζώνης
Ερώτηση: Οι πράξεις της Ευρωπαϊκής Κεντρικής Τράπεζας:
α. Δεν προσβάλλονται με προσφυγή ακυρώσεως ενώπιον των δικαιοδοτικών οργάνων της Ευρωπαϊκής Ένωσης
β. Προσβάλλονται με προσφυγή ακυρώσεως μόνο από τα κράτη μέλη και τα θεσμικά ενωσιακά όργανα
γ. Προσβάλλονται με προσφυγή ακυρώσεως και από τους ιδιώτες εφόσον τους αφορούν άμεσα και ατομικά
δ. Δεν είναι νομικά δεσμευτικές για τις εθνικές αρχές
Σωστή απάντηση: γ. Προσβάλλονται με προσφυγή ακυρώσεως και από τους ιδιώτες εφόσον τους αφορούν άμεσα και ατομικά
Ερώτηση: Με νομοθετική πράξη μπορεί να ανατίθεται στην Ευρωπαϊκή Επιτροπή η εξουσία έκδοσης μη νομοθετικών πράξεων γενικής ισχύος που:
α. Συμπληρώνουν ή τροποποιούν μη ουσιώδη στοιχεία της νομοθετικής πράξης
β. Συμπληρώνουν ή τροποποιούν στοιχεία της νομοθετικής πράξης
γ. Θεσπίζουν τα αναγκαία μέτρα για την εκτέλεση της νομοθετικής πράξης
δ. Θεσπίζουν τα αναγκαία μέτρα για τη μεταφορά της νομοθετικής πράξης στα εθνικά δίκαια
Σωστή απάντηση: α. Συμπληρώνουν ή τροποποιούν μη ουσιώδη στοιχεία της νομοθετικής πράξης
Ερώτηση: Όταν ένα κράτος μέλος παραβιάζει το ενωσιακό δίκαιο κατά τρόπο που προκαλεί ζημία στους ιδιώτες, αυτοί μπορούν να ζητήσουν αποκατάσταση της ζημίας τους:
α. Με αγωγή αποζημίωσης ενώπιον των εθνικών δικαστηρίων του κράτους μέλους
β. Με αγωγή αποζημίωσης ενώπιον του Γενικού Δικαστηρίου της Ευρωπαϊκής Ένωσης
γ. Με αγωγή αποζημίωσης ενώπιον του Δικαστηρίου της Ευρωπαϊκής Ένωσης
δ. Με προσφυγή ενώπιον του Ευρωπαϊκού Δικαστηρίου Ανθρωπίνων Δικαιωμάτων (ΕΔΔΑ) κατόπιν εξαντλήσεως των εσωτερικών ενδίκων μέσων
Σωστή απάντηση: α. Με αγωγή αποζημίωσης ενώπιον των εθνικών δικαστηρίων του κράτους μέλους
Ερώτηση: Εάν ένα κράτος μέλος παραβιάζει συστηματικά θεμελιώδεις αξίες της Ένωσης, όπως το κράτος δικαίου, τι από τα παρακάτω μπορεί να γίνει;
α. Να εκδιωχθεί το εν λόγω κράτος μέλος από την Ένωση κατόπιν ομόφωνης απόφασης του Ευρωπαϊκού Συμβουλίου που πρέπει να εγκριθεί από το Ευρωπαϊκό Κοινοβούλιο
β. Το Ευρωπαϊκό Συμβούλιο δύναται να του απευθύνει συστάσεις
γ. Η Επιτροπή δύναται να του επιβάλει κυρώσεις
δ. Το Ευρωπαϊκό Συμβούλιο δύναται να διαπιστώσει την παραβίαση και, ακολούθως, το Συμβούλιο να επιβάλει κυρώσεις
Σωστή απάντηση: δ. Το Ευρωπαϊκό Συμβούλιο δύναται να διαπιστώσει την παραβίαση και, ακολούθως, το Συμβούλιο να επιβάλει κυρώσεις
Ερώτηση: Εναντίον της παράλειψης της Ελλάδας να μεταφέρει στο εθνικό δίκαιο οδηγία για την υποχρεωτική διαμεσολάβηση σε αστικές και εμπορικές υποθέσεις ο Δικηγορικός Σύλλογος Θεσσαλονίκης, ως ΝΠΔΔ, μπορεί να:
α. Υποβάλει καταγγελία στο Ευρωπαϊκό Συμβούλιο
β. Υποβάλει καταγγελία στην Ευρωπαϊκή Επιτροπή
γ. Ασκήσει προσφυγή λόγω παραλείψεως στο Δικαστήριο της Ευρωπαϊκής Ένωσης
δ. Ασκήσει αγωγή αποζημιώσεως στο Δικαστήριο της Ευρωπαϊκής Ένωσης
Σωστή απάντηση: β. Υποβάλει καταγγελία στην Ευρωπαϊκή Επιτροπή
Ερώτηση: Οι ισχύουσες Συνθήκες επιτρέπουν στα εθνικά κοινοβούλια να αντιταχθούν σε μία πρόταση νομοθετικής πράξεως της Ευρωπαϊκής Ένωσης που παραβιάζει την:
α. Αρχή της αναλογικότητας
β. Αρχή της αμοιβαιότητας
γ. Αρχή της επικουρικότητας
δ. Αρχή της διαβούλευσης
Σωστή απάντηση: γ. Αρχή της επικουρικότητας
Ερώτηση: Η αρχή της επικουρικότητας διασφαλίζει ότι:
α. Η Ευρωπαϊκή Ένωση μπορεί να δρα μόνον όταν οι στόχοι της προτεινόμενης δράσης δεν μπορούν να επιτευχθούν επαρκώς ή καλύτερα από τα κράτη μέλη
β. Η Ευρωπαϊκή Ένωση δεν νομοθετεί για ζητήματα για τα οποία δεν της έχει δοθεί αρμοδιότητα από τα κράτη μέλη δια των Συνθηκών
γ. Η Ευρωπαϊκή Ένωση ενεργεί πάντοτε σύμφωνα με τα ανθρώπινα δικαιώματα.
δ. Η Ευρωπαϊκή Ένωση δεν επιβάλλει στα κράτη μέλη υποχρεώσεις που δεν είναι αναγκαίες για την επίτευξη του επιδιωκόμενου κάθε φορά στόχου
Σωστή απάντηση: α. Η Ευρωπαϊκή Ένωση μπορεί να δρα μόνον όταν οι στόχοι της προτεινόμενης δράσης δεν μπορούν να επιτευχθούν επαρκώς ή καλύτερα από τα κράτη μέλη
Ερώτηση: Ποια από τις παρακάτω Συνθήκες υπογράφτηκε πιο πρόσφατα:
α. Του Άμστερνταμ
β. Της Λισαβόνας
γ. Του Μάαστριχτ
δ. Της Νίκαιας
Σωστή απάντηση: β. Της Λισαβόνας